**ZMLUVA O DIELO**

uzavretá podľa § 536 a nasledujúcich Obchodného zákonníka

**čl. 1**

**Zmluvné strany**

**Objednávateľ: Mesto Dudince**

Sídlo: Okružná 212/3, 962 71 Dudince

Štatutárny zástupca : PaedDr. Dušan Strieborný, primátor mesta

IČO : 00319902

DIČ: 2021152497

Bankové spojenie: VÚB a.s.

Číslo účtu IBAN: SK72 0200 0000 0000 2012 7412

Kontaktná osoba pre zmluvné veci: Ing. Danica Rajčanová

Číslo telefónu, e-mail: +421 918 936 315, danica.rajcanova@dudince-mesto.sk

Kontaktná osoba pre technické veci: Ing. Ľubomír Habán

Číslo telefónu, e-mail: +421 908 186 846, haban@mspdudince.sk

 (ďalej v texte „objednávateľ“)

1.2

**Zhotoviteľ:**

Sídlo:

Štatutárny orgán:

IČO:

Bankové spojenie:

Číslo účtu IBAN:

Kontaktná osoba pre zmluvné veci:

Číslo telefónu, e-mail:

(ďalej v texte „zhotoviteľ“)

**čl. 2**

**Podklad zmluvy**

Podkladom pre uzavretie tejto zmluvy o dielo (ďalej len „zmluva“) je ponuka uchádzača ako výsledok procesu verejného obstarávania na obstaranie zákazky : **„Rekonštrukcia kultúrneho domu“**

**čl. 3**

**Predmet zmluvy**

3.1 Predmetom zmluvy je záväzok zhotoviteľa zrealizovať dielo: **„Rekonštrukcia kultúrneho domu“, ktorého realizácia pozostáva z uskutočnenia stavebných prác:**

* rekonštrukcie hygienických zariadení v prístavbe kultúrneho domu na zníženom prízemí

 (vrátane dopravného zariadenia pre imobilných občanov),

* zateplenia fasády prístavby kultúrneho domu a
* výmeny strešnej krytiny a zateplenia strechy prístavby kultúrneho domu.

**3. 2 Stručný opis predmetu zákazky :**

Hygienické zariadenia v prístavbe kultúrneho domu na zníženom prízemí

Hygienické zariadenia /WC ženy a WC muži/ budú rekonštruované v celom rozsahu, čo predstavuje demontovanie všetkých zariaďovacích predmetov zdravotechniky /umývadlá, WC, pisoáre, vodovodné batérie/. Budú vybúrané všetky priečky /okrem strednej deliacej medzi WC muži a WC ženy/, otlčené všetky keramické obklady stien a omietky v potrebnom rozsahu. Taktiež budú vybúrané aj keramické podlahy, v mieste úprav kanalizácie z dôvodu napojenia WC mís aj vrátane podkladových vrstiev so spätnou úpravou všetkých vrstiev podláh. Stavebné práce zahŕňajú vybudovanie nových WC kabínok v časti WC ženy aj WC muži, nakoľko existujúce kabínky nespĺňajú minimálne vnútorné rozmery predpísané platnou STN - EN. Nové kabínky /deliace steny/ budú z tlakového laminátu s hrúbkou 10 mm s odolnou povrchovou úpravou. Z dôvodu osadenia zariaďovacích premetov na nové miesta /všetky umývadlá, WC a pisoáre/ bude potrebné vybudovať nové kanalizačné a vodovodné prípojky resp. upraviť existujúce k týmto zariaďovacím predmetom. Na podlahe bude nová keramická dlažba. Povrchy stien budú opatrené keramickým obkladom podľa výberu investora, do výšky min. 150 cm. Budú osadené nové zariaďovacie predmety zdravotechniky - umývadlá, WC, pisoáre, vodovodné batérie. Príprava teplej úžitkovej vody bude riešená malými elektrickými prietokovými ohrievačmi umiestnenými pod umývadlami. Kabínky WC - sanitárne deliace priečky - budú riešené modernými ľahkými stenami z vysokotlakového laminátu s povrchovou úpravou. Vo WC ženy ako aj vo WC muži bude jedno WC riešené pre imobilných občanov.

Poškodené omietky budú vyspravené v potrebnom rozsahu, omietky stien a stropov budú na záver vymaľované vnútornou hygienickou maľbou. Vzhľadom na malú šírku existujúceho schodiska - 810 mm - vedúceho zo spoločenskej sály do priestorov WC ktoré prekonáva výškový rozdiel cca 1100 mm (dĺžka schodiska cca 1700 mm) nie je možné do priestoru osadiť šikmé schodiskové plošiny, stoličkové výťahy (nevhodné pre osoby bez možnosti pohybu, odkázané na invalidný vozík), nájazdové rampy (nevyhovujúci sklon schodiska) a zvislé zdvíhacie plošiny. Pre zabezpečenie prístupu imobilných občanov k WC zo spoločenskej sály je preto navrhnuté technické riešenie schodolezom.

Technická špecifikácia schodolezu:

|  |  |  |
| --- | --- | --- |
| 1. | Názov | Schodolez T09 - Roby , zostava EUROPA, alebo ekvivalent |
| 2.  | Popis | Pásové prepravné zariadenie pre osoby na mechanickom, alebo elektrickom invalidnom vozíku, alebo na detskom kočíku |
| 3. | Certifikácia | T$Ü$V , musí zodpovedať európskej smernici 89/336 o elektromagnetickej kompatibilite, musí zodpovedať európskej smernici 93/42 o lekárskych zariadeniach |
| 4. | Farba | Oranžová RAL 2011, alebo svetlomodrá RAL 5015 |
| 5. | Hmotnosť schodolezu | Max. do 50 kg |
| 6. | Napájacie napätie | 24 V z dvoch 12 Ah batérií zapojených v sérii. Stav nabitia batérie musí byť skontrolovateľné pomocou svetelnej kontrolky. Nabíjačka (24V-3Ah) musí byť vstavaná priamo v zariadení |
| 7. | Rýchlosť  | 5m/min. (rovnaká so zaťažením ako aj bez zaťaženia) |
| 8. | Dojazd bez dobitia batérie | 23 poschodí |
| 9. | Nosnosť  | 130 kg |
| 10. | Ovládanie | Na báze neprerušovaného držania tlačítok s ochranou proti náhodnému spusteniu. Ovládace tlačítko pre výstup a zostup a bezpečnostné STOP tlačítko musia byť umiestnené na kormidle.  |
| 11. | Bezpečnosť prepravovanej osoby | Je zabezpečená samosvornou prevodovkou, oneskorené povely, systém dvojitého mechanického zaistenia kormidla, bezpečnostné STOP tlačítko, bezpečnostné pásy pre prepravovanú osobu.  |
| 12.  | Obsluha | Schodolez je konštruovaný iba pre riadenie a ovládanie doprovodnou osobou, ktorá je oboznámená s obsluhou tohto zariadenia.  |

Pri realizácii projektu bude zohľadnený sociálny aspekt tým, že technická špecifikácia zariadenia je vypracovaná s ohľadom na kritérium prístupnosti pre osoby s telesným postihnutím. Rovnako nové stavebno-technické úpravy v hygienickom zariadení zaručia bezbariérový prístup pre invalidných občanov vytvorením dvoch WC (muži, ženy) pre imobilných, vrátane osadenia vyhovujúcej zdravotechniky. Verejný obstarávateľ má v úmysle zabezpečiť stavebné práce a prepravné zariadenie s osobitnými sociálnymi znakmi, pričom využíva možnosť v technických špecifikáciách požadovať konkrétnu značku zariadenia (článok 43 Smernice EÚ).

Zateplenie fasády prístavby kultúrneho domu

Z dôvodu vysokej energetickej náročnosti stavby resp. prístavby a z dôvodu porúch zapríčinených nedostatočným súčiniteľom tepelnej vodivosti pre obvodové steny prístavby, vyhotovené z plynosilikátových tvárnic a betónových vencov (vznik plesní a výkvetov na vnútorných povrchoch stien v úrovni vencov), je potrebné realizovať zateplenie obvodových stien prístavby kontaktným zatepľovacím systémom s hrúbkou izolantu 18 cm a s povrchovou úpravou omietkou silikátovou s hrúbkou zrna 1,5 mm. Sokel resp. základy objektu nad terénom budú zateplené extrudovaným polystyrénom s povrchovou úpravou. Pôvodná brizolitová omietka bude v miestach kde nie je súdržná s podkladom obitá a murivo bude lokálne vyspravené do roviny pod zatepľovací systém.

Výmena strešnej konštrukcie a zateplenie strechy prístavby kultúrneho domu

Z dôvodu energetickej náročnosti stavby resp. prístavby a z dôvodu porúch v styku stena / strop v interiéri prístavby je potrebná demontáž krytiny strechy, zateplenie konštrukcie krovu medzi krokvy a nad krokvami a položenie novej krytiny na strechu, vrátane nových klampiarskych konštrukcií strechy z lakovaného pozinkovaného plechu. Uchádzač predloží ponuku na celý predmet zákazky nacenením zadaní všetkých častí.

**čl. 4**

**Čas a miesto plnenia**

* 1. Termín zahájenia rekonštrukčných prác na objekte kultúrneho domu je do 7 dní od účinnosti zmluvy o dielo, ktorá začína plynúť nasledovný deň po dni zverejnenia zmluvy na webovom sídle verejného obstarávateľa. Termín na ukončenie realizácie predmetu zákazky je do 6 mesiacov od dňa zverejnenia zmluvy na webovom sídle verejného obstarávateľa.
	2. **Miesto plnenia**: mesto Dudince, ul. Merovská 222, k.ú. Merovce, na parcelách č. 18 KN – C, a č. 17 KN – E.
	3. Plnenie predmetu zmluvy o dielo má odkladný účinok a nastane až po pridelení nenávratného finančného príspevku Pôdohospodárskou platobnou agentúrou prostredníctvom Občianskeho združenia Zlatá cesta v rámci Programu rozvoja vidieka SR 2014-2020.
	4. Ak zhotoviteľ pripraví dielo v zmysle článku 3 bod 3.1 a 3.2 na odovzdanie pred dohodnutým termínom plnenia, zaväzuje sa objednávateľ toto dielo v zmysle článku 3 bod 3.1 a 3.2 prevziať aj v skoršom termíne.
	5. Prerušenie plnenia diela je prípustné na nevyhnutnú dobu z dôvodu dlhodobých nevhodných poveternostných podmienok a iných nepredvídateľných okolností súvisiacich s výstavbou, potvrdených objednávateľom.
	6. Vyššia moc a výnimočné riziká.
* Pre účely tejto zmluvy sa za :
	+ vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, povstanie, živelné pohromy a pod.
	+ výnimočné riziká považujú prípady, ktorými sú pokiaľ priamo nepriaznivo ovplyvňujú vyhotovenie diela napr. vojna, vojnový stav, invázia, činy cudzích nepriateľov, povstanie, revolúcia, vzbura, vojnový puč, násilné uchvátenie moci, občianska vojna, nepokoje, násilnosti, všeobecný rozvrat (pokiaľ sa netýka iba zamestnancov zhotoviteľa) a kontaminácia rádioaktivitou z nukleárnych palív a nukleárnych odpadov alebo rádioaktívnych toxických výbušnín
* Ak sa splnenie tejto zmluvy stane nemožným do troch mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia.

**čl. 5**

**Cena diela**

1. Cena za zhotovenie diela je stanovená ako výsledok verejného obstarávania v celkovej výške:

**Celková cena diela bez DPH:**

**DPH 20%:**

**Celková cena diela vrátane DPH:**

**Slovom: Tridsaťdvatisícšesťstošesťdesiatštyri, 31 Eur.**

**čl. 6**

**Fakturačné podmienky**

1. Dňom ukončenia celého diela je deň, v ktorom dôjde k odovzdaniu celého predmetu zmluvy uvedeného v článku 3 tejto zmluvy.
2. Podkladom pre fakturáciu ceny diela budú doklady o odovzdaní a prevzatí skutočne zrealizovaných stavebných prác a tovaru v zmysle čl.3 potvrdené povereným zamestnancom Mesta Dudince.
3. Zhotoviteľ cenu diela vyfakturuje jedinou faktúrou, ktorú zhotoviteľ vystaví po zrealizovaní a odovzdaní diela a to do 15 dní od odovzdania diela objednávateľovi. Faktúra musí obsahovať náležitosti faktúry podľa osobitných predpisov, najmä:
	1. označenie diela a jednotlivých objektov,
	2. označenie povinnej a oprávnenej osoby (právnická alebo fyzická osoba objednávateľa a zhotoviteľa), adresa, sídlo, identifikácia,
	3. číslo zmluvy /predmet zmluvy/,
	4. číslo faktúry,
	5. množstvo, druh a rozsah dodanej práce, s podrobným súpisom vykonaných prác,
	6. dátum vyhotovenia a dátum dodania, dátum splatnosti,
	7. fakturovaná suma bez DPH, DPH, celková suma vrátane DPH a sadzba dane,
	8. pečiatka a podpis oprávnenej osoby.
4. V prípade, že faktúra nebude obsahovať náležitosti uvedené v predchádzajúcom odseku, je objednávateľ oprávnený vrátiť ju zhotoviteľovi do 7 dní od jej doručenia na prepracovanie.

**čl. 7**

**Platobné podmienky**

1. Zmluvné strany sa dohodli, že celkovú cenu diela vrátane DPH podľa článku 5 uhradí objednávateľ na základe faktúry v zmysle čl. 6, so splatnosťou 30 dní. V prípade, že deň splatnosti splátky pripadne na iný ako pracovný deň, bude takáto platba uhradená najbližší nasledujúci pracovný deň. Uhradením platby sa rozumie pripísanie na účet zhotoviteľa.
2. Objednávateľ neposkytne zhotoviteľovi preddavky na realizované práce.
3. Predmet zákazky bude financovaný prostredníctvom nenávratného finančného príspevku Pôdohospodárskej platobnej agentúry prostredníctvom Občianskeho združenia Zlatá cesta a z finančných prostriedkov Mesta Dudince.

**čl. 8**

**Súhlas objednávateľa k postúpeniu pohľadávky zhotoviteľom**

Zhotoviteľ nesmie postúpiť pohľadávku vyplývajúcu z tejto zmluvy na iný subjekt. Toto ustanovenie predstavuje zákaz postúpenia pohľadávky a v zmysle ustanovenia § 525 ods. 2 Občianskeho zákonníka tvorí prekážku pre postúpenie pohľadávky. V prípade, ak zhotoviteľ poruší toto ustanovenie a postúpi pohľadávku na iný subjekt, je takéto postúpenie pohľadávky neplatné a zhotoviteľ je za porušenie zákazu postúpenia pohľadávky povinný zaplatiť objednávateľovi zmluvnú pokutu vo výške 20 % z celkovej sumy takto postúpenej pohľadávky.

**čl. 9**

**Záruka za kvalitu verejnej práce**

V prípade sporov, či ide o oprávnenú reklamáciu, budú po vyčerpaní všetkých dôkazných prostriedkov dojednaných v tejto zmluve o dielo použité ďalšie postupy v zmysle platnej legislatívy.

**čl. 10**

**Zodpovednosť za vady a záručná doba**

1. Zhotoviteľ zodpovedá za to, že dielo, ktorého realizácia je predmetom tejto zmluvy bude zhotovené v súlade s dohodnutými podmienkami a že po dobu trvania záručnej doby bude mať vlastnosti dohodnuté touto zmluvou.
2. Zhotoviteľ nezodpovedá za vady, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení odbornej starostlivosti nemohol zistiť ich nevhodnosť, alebo na ňu upozornil objednávateľa, a ten na ich použití trval.
3. Záručná doba je **24 mesiacov** a začína plynúť od dátumu zápisničného prevzatia komplexných rekonštrukčných prác a tvaru objednávateľom. Komplexnými rekonštrukčnými prácami a tovarom sa rozumie časť špecifikovaná v článku 3 a v bodoch 3.1 a 3.2 tejto zmluvy. Záručná doba sa týka celého diela.
4. Počas záručnej doby je zhotoviteľ povinný bezplatne odstrániť vady diela písomne reklamované objednávateľom. Oprávnene reklamované vady diela sa zhotoviteľ zaväzuje odstrániť v lehote do 30 dní od doručenia písomnej reklamácie, pokiaľ sa s objednávateľom písomne nedohodne na inom termíne ich odstránenia.
5. Ak zhotoviteľ ani na základe opakovanej oprávnenej reklamácie neodstráni vady diela a nedohodne sa s objednávateľom ani na inom termíne a spôsobe ich odstránenia, môže objednávateľ odstrániť vady diela iným zhotoviteľom a uplatniť si refundáciu nákladov u pôvodného zhotoviteľa.

**čl. 11**

**Podmienky vykonania diela**

1. Objednávateľ sa zaväzuje odovzdať zhotoviteľovi stavenisko najneskôr do 7 dní od nadobudnutia účinnosti tejto zmluvy. V prípade nepriaznivých klimatických podmienok vzhľadom k zabezpečeniu technologických postupov výstavby si objednávateľ vyhradzuje právo odovzdať stavenisko v neskoršom termíne, len čo nastanú priaznivé klimatické podmienky pre realizáciu prác.
2. Zariadenie staveniska si zabezpečuje zhotoviteľ. Náklady na vybudovanie, prevádzkovanie, údržbu, likvidáciu a vypratanie staveniska sú súčasťou zmluvnej ceny dohodnutej podľa článku 5 tejto zmluvy o dielo.
3. Zhotoviteľ zodpovedá za bezpečnosť a ochranu zdravia tretích osôb, ktoré sa môžu na stavenisku nachádzať.
4. Zhotoviteľ zodpovedá za čistotu a poriadok na stavenisku. Odpady, ktoré budú výsledkom jeho činnosti, je zhotoviteľ povinný odstrániť na vlastné náklady.
	1. Zhotoviteľ zodpovedá za škody, ktoré boli spôsobené pri vykonávaní predmetu zmluvy na svojom alebo prenajatom majetku tretích osôb a inom majetku.

**čl. 12**

**Kvalita materiálov použitých na dielo**

Zhotoviteľ je povinný odovzdať spolu so zápisom o odovzdaní predmetu zmluvy certifikáty, vyhlásenia o zhode výrobkov a atesty použitých materiálov.

**čl. 13**

**Zánik zmluvy**

1. 1 Odstúpenie od zmluvy
2. Odstúpenie od zmluvy je možné len v tom prípade, keď oprávnená strana poskytla druhej strane primeranú lehotu s upozornením, že po jej nedodržaní od zmluvy odstúpi.
3. Pre odstúpenie od zmluvy platia §§ 344-351 Obchodného zákonníka.
4. Odstúpenie od zmluvy je možné pri podstatnom porušení zmluvy niektorou zo zmluvných strán.
5. Ktorákoľvek zo zmluvných strán môže od zmluvy odstúpiť z titulu vyššej moci. Vyššou mocou sa rozumie udalosť pri všetkej starostlivosti nepredvídateľná a zároveň pri všetkom možnom úsilí neodvrátiteľná. Vyššou mocou môže byť napr.: zosuv pôdy, úder bleskom, samovznietenie, povodne, záplavy a pod.
	1. Vymedzenie prípadov podstatného a nepodstatného porušenia zmluvy
6. Zmluvné strany označujú porušenie zmluvy za podstatné ak :
7. zhotoviteľ nezačne na základe dôvodov na strane zhotoviteľa s realizáciou diela v súlade s čl. 4.1. tejto zmluvy,
8. zhotoviteľ bude meškať s dodaním diela dlhšie ako dva týždne oproti zmluvnému termínu v zmysle odsúhlaseného harmonogramu a spôsobí si ho dôvodmi na strane zhotoviteľa,
9. u objednávateľa bude zavedená nútená správa podľa zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov, v znení neskorších predpisov,
10. na zhotoviteľa bude vyhlásený konkurz alebo bude začatá jeho likvidácia (okrem dobrovoľnej likvidácie za účelom reorganizácie alebo fúzie),
11. zhotoviteľ nedodrží ustanovenia čl. 12 tejto zmluvy

Podstatným porušením zmluvy sú vyššie uvedené prípady.

1. Podstatné porušenie tejto zmluvy má za následok, že oprávnená strana môže využiť právo od tejto zmluvy odstúpiť podľa § 344 v spojení s § 349 Obchodného zákonníka.
2. Ostatné porušenie (nesplnenie) zmluvných povinností označujú zmluvné strany ako nepodstatné s oprávnením strany oprávnenej odstúpiť od záväzku podľa § 346 Obchodného zákonníka.
	1. Platby pri odstúpení od zmluvy
3. Pokiaľ objednávateľ odstúpi od zmluvy pre jej podstatné porušenie zhotoviteľom, finančne sa vysporiadajú len prevzaté, ucelene funkčné časti diela.

**čl. 14**

**Ostatné ustanovenia**

1. Objednávateľ a zhotoviteľ sa zaväzujú, že obchodné a technické informácie, ktoré mu boli zverené zmluvným partnerom, nesprístupní tretím osobám, alebo ich nepoužije pre iné účely, než pre plnenie podmienok tejto zmluvy. Toto sa nevzťahuje na informácie poskytované podľa zákona č. 211/2000 Z. z. o slobodnom prístupe k informáciám v znení neskorších predpisov. Toto ustanovenie sa nevzťahuje na obchodné a technické informácie, ktoré sú bežne dostupné tretím osobám a ktoré zmluvný partner neochráni zodpovedajúcim spôsobom.
2. Zmluvné strany dojednali pre prípad porušenia zmluvnej povinnosti zmluvnú pokutu. Zhotoviteľ je povinný objednávateľovi zaplatiť zmluvnú pokutu, ak sa dostane do omeškania:

- s plnením zmluvnej povinnosti uvedenej v článku 4, bod 4.1, zmluvná pokuta je dohodnutá vo výške 0,03 % z ceny celého diela vrátane DPH podľa článku 5 bodu 5.1 a to za každý deň omeškania,

Zmluvná pokuta bude udelená aj keď objednávateľovi porušením povinnosti zhotoviteľom nevznikne škoda.

1. Zhotoviteľ vyhlasuje a svojim podpisom na tejto zmluve potvrdzuje že výška zmluvnej pokuty je primeraná zabezpečovanej povinnosti a dohodnutá v súlade so zásadami poctivého obchodného styku.
2. Ak bude zhotoviteľ potrebovať navýšiť personálne kapacity pri realizácii zákazky, podmienkou je aby zamestnal osoby dlhodobo nezamestnané v mieste realizácie zákazky.

**čl. 15**

**Údaje o subdodávateľoch**

Zhotoviteľ do času uzavretia tejto zmluvy nemá žiadnych subdodávateľov.

**čl. 16**

**Záverečné ustanovenia**

1. Táto zmluva nadobúda platnosť dňom jej podpísania obidvomi zmluvnými stranami a účinnosť nadobudne dňom nasledujúcim po dni jej zverejnenia na webovom sídle objednávateľa.
2. Zmeny alebo doplnky k tejto zmluve je možné prijímať len formou písomných dodatkov.
3. Vzťahy medzi zmluvnými stranami neupravené touto zmluvou sa riadia príslušnými ustanoveniami Obchodného zákonníka.
4. Zmluvné strany súhlasia so spracúvaním osobných údajov uvedených v zmluve za podmienok v zmysle zákona č. 18/2018 Z.z. o ochrane osobných údajov v platnom znení.
5. Táto zmluva je vyhotovená v 2 vyhotoveniach, z ktorých jednu obdrží objednávateľ a jednu zhotoviteľ.
6. Zmluvné strany potvrdzujú svojím podpisom, že sa oboznámili so znením tejto zmluvy, súhlasia s ním a prehlasujú, že zmluva nebola uzatvorená v tiesni ani za inak jednostranne nevýhodných podmienok.

V Dudinciach, dňa

 Objednávateľ : Zhotoviteľ **:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

**PaedDr. Dušan Strieborný**

 primátor mesta